სუმის ბრძოლა
სუმის ბრძოლა — სამხედრო დაპირისპირება, რომელიც 2022 წლის 24 თებერვალს დაიწყო როგორც რუსეთის უკრაინაში შეჭრის აღმოსავლეთ უკრაინის კამპანიის ნაწილი. თავდაპირველი მცირე წინააღმდეგობის გამო რუსულმა არმიამ თითქმის შეძლო უკრაინის ქალაქ სუმის დაპყრობა, რომელიც რუსეთ-უკრაინის საზღვართან მდებარეობს. თუმცა, უკრაინელმა ჯარისკაცებმა და მილიციამ ქალაქში შესული რუსული ძალების წინააღმდეგ გააჩაღეს წინააღმდეგობა, რასაც მოჰყვა ქუჩის მძიმე ბრძოლები. 4 აპრილს უკრაინის ხელისუფლებამ სუმის ოლქიდან რუსული ძალების უკან დახევის შესახებ გამოაცხადა.